text: AC Horsens henter offensiv ghaneser
  02 august 2014 kl. 06.20
  Joseph Mensah er ny mand i den gule trøje. Den bedste prøvespiller jeg nogensinde har set, siger cheftræneren.
  Ghanesiske Joseph Mensah er efter en veloverstået prøvetræning ny mand i AC Horsens. Til stor glæde for cheftræner Bo Henriksen.
  - Joseph Mensah er en af de mest spændende spillere, jeg har set meget længe, og han er den bedste prøvespiller, jeg nogensinde har set. Han imponerede fra dag et med sin hurtighed, venstrefod og en mod en-færdigheder, siger Bo Henriksen.
  19-årige Mensah får trøje nummer 19 i de kommende to år i AC Horsens. Han har senest spillet i den tjekkiske klub Slavia Prag.
  